fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi de fi fi fi fi fi fi fi fi fi fi fi fi fi fi fi nb fi fi fi fi fi fi fi fi fi fi fi fi fi en fi en fi fi fi fi fi
VTT:n johtoryhmään uusia nimiä talon sisältä ja ulkoa
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
VTT:n johtoryhmään uusia nimiä talon sisältä ja ulkoa – Kokemus sekä tuloksellisuus ja kasvuhakuisuus näkyvät valinnoissa
VTT:n johtoryhmään uusia nimiä talon sisältä ja ulkoa – Kokemus sekä tuloksellisuus ja kasvuhakuisuus näkyvät valinnoissa
VTT uudistaa johtoryhmäänsä  ja nimittää uudet vetäjät keväällä avautuneille ylimmän johdon vastuualueille.
Toimitusjohtaja Antti Vasara korostaa vaikuttavuutta, tuloksellisuutta, asiantuntemusta ja kasvuhakuisuutta: "Huippuasiantuntijoillaan yhtiö haluaa luoda vaikuttavuutta ja edellytyksiä asiakkaiden ja Suomen kasvulle. Johtoryhmän rakenne ja nyt nimitetyt uudet vetäjät antavat omalta osaltaan hyvät lähtökohdat tämän toteuttamiselle. Uudet johtoryhmän jäsenet uudistavat ja täydentävät omalla osaamisellaan VTT:n johtoa."
Yhtiön uudeksi talousjohtajaksi nimitetään Tanja Huoponen (KTM). Hän on  toiminut viimeksi pohjoismaisessa TDC-konsernissa Suomen maayhtiön talousjohtajana. Huoposella on vahva kokemus tuloksellisesta talousjohtamisesta sekä talouden ja hallinnon prosessien kehittämisestä siten, että asiakastyytyväisyys kasvaa. Tanja Huoponen aloittaa VTT:llä 8. elokuuta. "VTT:n talousjohtajan tehtävä on erittäin mielenkiintoinen mahdollisuus työskennellä johtavassa T&K-organisaatiossa Pohjoismaissa ja olla mukana teknologia-alan ammattilaisten kanssa vahvistamassa Suomen kilpailukykyä", Huoponen toteaa.
VTT:n uudeksi henkilöstöjohtajaksi nimitetään Kirsi Nuotto (FM). Hänellä on vahva HR-asiantuntijuustausta mm. Cargotecistä ja viimeksi Outotecistä, joissa hän toimi henkilöstöjohtajana. Nuotto aloittaa uudessa tehtävässään 15. elokuuta. "On hienoa päästä VTT:lle tekemään työtä yhdessä alansa huippuosaajien kanssa. Yhtiön uusiutuminen sekä kulttuurin ja johtajuuden jatkuva kehittäminen ovat haasteita, jotka innostavat", sanoo Kirsi Nuotto. Nykyinen henkilöstöjohtaja Riitta Tolvanen jatkaa Nuoton apuna, kunnes siirtyy eläkkeelle syksyn aikana.
Älykäs teollisuus ja energiajärjestelmät -liiketoiminta-alueen vetäjäksi (Executive Vice President) nimitetään Erja Turunen (TkT). Hän aloittaa uudessa tehtävässä 1. elokuuta ja siirtyy siihen saman liiketoiminta-alueen tutkimusjohtajan tehtävästä. "Digitalisaatio muuttaa jatkuvasti toimintaympäristöämme. Tämä vaatii VTT:ltä ainutlaatuista osaamista, uusia palveluita ja toimintamalleja sekä lisääntyvää ketteryyttä kehittyä yhdessä asiakkaidemme kanssa. Näin haluamme toimia", Turunen sanoo. Liiketoiminta-alueen nykyinen vetäjä Jouko Suokas jää eläkkeelle ja jatkaa Turusen tukena syyskuun loppuun saakka.
Tietointensiiviset tuotteet ja palvelut -liiketoiminta-alueen vetäjä Petri Kalliokoski nimitetään toimitusjohtajan varamieheksi 1. elokuuta alkaen.
Katri Kallio (TkT) nimitetään strategiapäälliköksi ja johtoryhmän jäseneksi 1. elokuuta alkaen. Kallio on innovaatiojohtamisesta väitellyt tekniikan tohtori, ja hänellä on kokemusta innovaatiojohtamisen käytännöistä useista suomalaisista asiantuntijaorganisaatioista. Kevään aikana Kallio on ohjannut VTT:n uutta strategiaprosessia yhdessä johdon, yhtiön muiden asiantuntijoiden ja sidosryhmien kanssa.
Johtoryhmässä jatkavat aiemmissa tehtävissään Anne-Christine Ritschkoff, tieteellinen johtaja,  Olli Ernvall,viestintä ja Matti Karhunen, lakiasiat sekä henkilöstön edustajana Anu Vaari.
Aiheeseen liittyvät uutiset ja tarinat
Tieliikenteen käyttövoimamurros etenee, kuinka käy liikkuvien työkoneiden?
Suomessa kehitetään muovijätteelle teollisesti toimiva kemiallinen kierrätyskonsepti teollisuuden ja tutkimuksen yhteistyöllä
Mikrobit töihin! Muovijätteen hiili biohajoavaksi materiaaliksi
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022